MAGYAR NYELV 6.

FI-501010601/1

Tanmenetjavaslat

(Rugalmas)

Készítette: Szakmai munkaközösség



# Bevezetés

A rugalmas tanmenetet segítségül készítettük a tankönyvhöz, a normál tanmenet helyett. Ezzel a tanmenettel a cél annak segítése, hogy a tankönyv szoros menetét fellazítsuk egy gyakorlatorientáltabb, több képességfejlesztő és gyakorló lehetőséget tartalmazó óraszervezéssel. A nyelvtanórák tematikáját lényegesen nem változtattuk meg, mert a kis óraszám és a tananyag egymásra épülő (szoros) jellege ezt nem teszi lehetővé. Ugyanakkor arra tettünk kísérletet, hogy tananyag egy kicsit más bontásával, illetve az óraszervezés megváltoztatására tett javaslatainkkal változást idézzünk elő a tanórán. Tehát a struktúrán és az tananyag feldolgozásának módján, illetve arányain változtattunk. Ebben az évben például az új tananyag feldolgozása és a képességfejlesztés, gyakorlás aránya a rugalmas tanmenetben 19–53, míg a normál tanmenetben: 44–28, a képességfejlesztés javára tolódott el jelentősen az arány.

**Hogyan változtattunk?**

Az ötödik évfolyamos tanmenetben megkezdett elvek szerint dolgoztunk. A változtatás egyik fő eszköze az átcsoportosítás, a másik a hangsúlyeltolás volt. Az elméleti témákat összevontuk egy témakör elejére, az így felszabaduló órákat pedig a tananyag elmélyítésére használtuk fel, képességfejlesztő feladatokkal, játékokkal. A cél annak a segítése volt, hogy az elméleti tananyagot inkább a nyelvhasználat, a kommunikáció gyakorlatában tanulják meg, ismerjék fel a diákok, hiszen nagyon sok ismeret alapja már a fejükben, a nyelvhasználatukban van. Ezzel alapvetően változtattuk meg az új tananyag feldolgozása és a képességfejlesztés, gyakorlás arányait az órákon belül. Az elméleti anyaggal való foglalkozás csak a kereteket jelöli ki, a részletek, elmélyítés a gyakorlatok során történik.

Használtuk most is a *Kommunikációs gyakorlatok* elnevezésű órákat, amelyek lényege, hogy szituációs gyakorlatokban, szövegértési, szövegalkotási feladatok során tanulják meg, ismerjék fel a kommunikáció jellemzőit, a helyes kommunikációs módokat, a kommunikációs illemszabályokat. Ezekben a fejezetekben eltérő, gyakorlati jellegű számonkérést is javasolunk, mert ebből kiderül az is, hogy a diákok mennyire sajátították el az elméleti anyagot. Használtuk továbbra is a *Helyesírási gyakorlat, Szövegalkotási gyakorlat* kategóriákat azoknál a témáknál, ahol az óraszervezés során többségben vannak a szövegalkotási, szövegértési és helyesírási gyakorlatok, illetve a tananyag elsajátítása ezeken keresztül, ezek segítségével történik. Ez tehát azt jelenti továbbra is, hogy a téma nem változott meg, csak a más, eltérő feldolgozási módra, illetve új hangsúlyok kialakítására adtunk javaslatot. A felsoroltakon kívül egy-egy lecke elhagyásával is éltünk azokban az esetekben, ahol a tankönyv kiegészítő anyagként jelöli a leckét (*Érvelés, meggyőzés szóban*; *Papíron és online*), vagy ahol nem jelöli, de maga a téma érdekesége ellenére a 7–8.-os tantervek anyagában szerepel (*Okos számítógép-használat; Hagyományos sajtó, elektronikus és online sajtó*).

Változás még, hogy a tanmenetben minden témazáró után bekerült egy óra a dolgozatok megbeszélésére, mert ez nagyon fontos az összefoglalás, rendszerezés szempontjából. A feladatok és a hibák megbeszélése újabb rendszerezésre ad lehetőséget.

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám** |
| Ismerkedés, ismétlés, ráhangolás (Bevezető) | **–** | **5** | **5** |
| I. Élőbeszéd – írott szó | **3** | **9** | **12** |
| II. A névszók és a határozószók | **5** | **11** | **16** |
| III. A névmások  | **6** | **4** | **10** |
| IV. Az igék és az igenevek  | **5** | **6** | **11** |
| V. A viszonyszók és a mondatszók | **4** | **6** | **10** |
| VI. Az internet és a sajtó világa | **2** | **5** | **7** |
| Év végi rendszerezés | **–** | **1** | **1** |
| Összesen | **25** | **47** | **72** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| BEVEZETÉS, RÁHANGOLÁS, ISMÉTLÉS |
| **1.** | **Ismerkedés az éves tananyaggal, a taneszközökkel** | **Rendszerezés, ismétlés, ráhangolás**A tanév elején fontos az új ismeretek felvezetése, rendszerbe illesztése, az összefüggések megmutatása. | Az előzetes tudás előhívása. |  |
| **2.** | **Felmérő** | Az eddigi ismeretek beágyazottságának ellenőrzése, szükség esetén az ismétlés megtervezése. | Anyanyelvi tudatosság fejlesztése. Önellenőrzés, önkorrekció. |  |
| **3.** | **Felmérő megbeszélése** | Felmérő megbeszélése. | Dolgozat feladatainak és eredményeinek megbeszélése.Szükséges anyagrészek átismétlése, súlyozása, pontosítások. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |
| **4–5.**  | **Ismétlés**  | A hangokról és a szavakról tanultak ismétlése. | Az előzetes tudás előhívása.  | Hangtani ismeretek (hang, magánhangzó, mássalhangzó, hangtörvények, a szavak szerkezete, a szavak jelentése). |
| I. ÉLŐBESZÉD – ÍROTT SZÓ |
| **6.**  | **A beszédhang erőssége, magassága****A hangszín és a beszédtempó Hangsúly, hanglejtés** | **Új tananyag elsajátítása**A hangerő szerepe – a megértés segítése, a beszélő szándékainak kifejezése, figyelemfelkeltés, kiemelés.A beszédtempó egyéni sajátosságai, a beszédtempónk változásának okai és hatásai. Mikor milyen tempóban beszélünk? A beszédszünet – a tagolás eszköze. A beszédszünet okai és hatásai.A helyes hangsúlyozás fontossága. A hangsúly a magyar nyelvben és a tanult idegen nyelvekben. A hanglejtés – a kiemelés eszközei. | A kommunikációs helyzetnek megfelelő helyes beszédlégzés kialakulásának segítése. Törekvés a különböző beszédhelyzetekben a jól formált, a kommunikációs célt közvetítő beszéd alkottatására. | Hangerő. Hangszín, beszédtempó, beszédszünet.Kommunikációs folyamat, zenei eszköz, hangsúly, hanglejtés. |
| **7–8.**  | **Kommunikációs és szövegalkotási gyakorlat** | **Képességfejlesztés, gyakorlás**A szövegfonetikai eszközök használatának tudatosítása, gyakorlás különböző szituációkban – érzelmek kifejezése, hallgató befolyásolása a hangsúllyal, hangszínnel. Szövegfonetikai eszközök és a metakommunikáció egyéb elemeinek kapcsolatára való ráismerés, a metakommunikációval foglalkozó tananyag előkészítése.  | A kommunikációs helyzetnek megfelelő helyes hangképzés, hangsúlyozás kialakulásának segítése: pl. beszédgyakorlatokkal, dramatikus játékkal, hangos szövegmondással. A kommunikációs helyzetnek megfelelő helyes beszédlégzés kialakulásának segítése. A kommunikációs helyzetnek megfelelő helyes beszédtempó és szünettartás kialakulásának segítése.Nyelvi és kommunikációs képességek fejlesztése. Szociális kompetencia.Kapcsolódás a vizuális nevelés, illetve a zenei nevelés anyagához. |  |
| **9.** | **Tekintet, arcjáték, gesztusok** **Testtartás, térköz** | **Új tananyag elsajátítása**Mimika, tekintettartás - a kommunikációnkat befolyásoló, alakító nem nyelvi eszközeink. Miért fontos a mimikára, gesztusokra figyelni? Ösztönös és tanult gesztusaink. A testtartásunkkal is kommunikálunk: mi mit jelez a hallgatónak? A térközszabályozás: különbség a kultúrák közt. Kivel milyen távolságról beszélünk? Mi a hatása a térköz csökkentésének, növelésének?Különbségek a különböző kultúrák gesztusai közt lehetőséget ad a téma tanulói kiselőadásra, szemléltetésre, szituációs játékokra. | Alkalmazkodás a beszédhelyzethez, a kommunikációs célhoz, nem nyelvi jelek alkalmazása. A kommunikációs helyzet, a tér, az idő és a résztvevői szerepek (kontextus), valamint a beszédpartner közlésének, viselkedésnek megfigyelése, értelmezése. | Tekintet, mimika, tekintettartás, gesztus, testtartás, térköz. |
| **10.** | **Kommunikációs és szövegalkotási gyakorlat**  | **Képességfejlesztés**A kommunikáció metakommunikációs eszközeinek használata különféle kommunikációs helyzetekben. Szituációs játékok, szövegalkotási gyakorlatok a téma megtapasztalására, elmélyítésére, gyakorlására. | Alkalmazkodás a beszédhelyzethez, a kommunikációs célhoz, nem nyelvi jelek alkalmazása. A kommunikációs helyzet tér, idő és résztvevői szerepek (kontextus), valamint a beszédpartner közlésének, viselkedésnek megfigyelése, értelmezése. |  |
| **11.** | **Kommunikációs gyakorlat – a beszéd és az írott szöveg** | **Képességfejlesztés**Gyakorlatokon keresztül érdemes megismerkedni a témával. Az előzetes ismeretek mozgósítása, annak áttekintése, mit tudnak már a diákok a témáról.Az élő beszéd tulajdonságai: az azonnali visszacsatolás, a nyelv zenei eszközeinek és egyéb nem nyelvi kifejezőeszközök alkalmazása. Az írott szöveg fő tulajdonságai: a megszerkesztettség, írásjelek használata. Mi a különbség az élő beszéd és az írott szöveg közt- gyakorlatok elvégzésével jól bemutatható.  | A hallásértés fejlesztése (pl. dramatikus játékkal, szövegmondással, interaktív olvasásértéssel). A közlési szándéknak megfelelő szókincs, kiejtés (hangsúly, tempó, hangerő stb.), valamint nem nyelvi jelek alkalmazása.  | Választékosság, visszacsatoló jelzések. |
| **12.** | **Az ismeretközlő szöveg beszédben és írásban** | **Új tananyag elsajátítása**Az ismeretközlő szövegek célja, tartalma, formája. Hogyan adjuk elő az ismeretterjesztő szöveget?  | Tájékozódás, információkeresés a különféle dokumentumtípusokban, a korosztálynak szóló kézikönyvekben, ismeretterjesztő forrásokban. Szóbeli és írásbeli kifejezőkészség, szövegalkotás fejlesztése. | Ismeretközlő szöveg, kiselőadás, a leírás alapelvei. |
| **13.** | **Gyakorlás – az ismeretközlő szöveg beszédben és írásban** | **Képességfejlesztés, gyakorlás**Szituációs játékok (pl. idegenvezető játék, tárlatvezetés, munkahely, foglalkozás bemutatása stb.), rövid ismertterjesztő szövegek írása megadott témában.  | Szóbeli és írásbeli kifejezőkészség, szövegalkotás fejlesztése. | Ismeretközlő szöveg, kiselőadás, a leírás alapelvei. |
| **14.**  | **Az írott szöveg külső jellemzői** | **Képességfejlesztés, rendszerezés**A szövegre vonatkozó ismeretek, tapasztalatok mozgósítása, felismerése, rendszerezése. A figyelem felkeltése, a megértés segítése a szöveg képével. Miért fontos az áttekinthetőség, jó tagoltság? A bekezdések alkalmazása a szövegekben. A betűtípus, a színek és az ábrák szerepe, az írásjelek funkciója.  | Az írástechnika tempójának, esztétikai megjelenésének fejlesztése, javítása. Az írott és nyomtatott szöveg formájának üzenete. A kialakult egyéni írástechnika további fejlesztése. Törekvés az esztétikus, olvasható kézírásra. Az írás folyamatának megtapasztalása, folytonos ön- és társkorrekció.  | Rendezett írás, tagolás, bekezdés, margó. |
| **15.** | **Összefoglalás, gyakorlás** | A tanultak áttekintése páros és csoportos, kooperációs gyakorlatok révén. | Anyanyelvi tudatosság fejlesztése, rendszerező képesség, önellenőrzés, önkorrekció. A kiejtés, a szöveg és a nem nyelvi jelek közötti összhang kialakulásának fejlesztése.  |  |
| **16–17.** | **Ellenőrzés, a téma lezárása – szituációs gyakorlatok** | A téma lezárására, a tanultak ellenőrzésére a hagyományos témazáró dolgozat helyett szerencsésebb, ha a tanultakat a gyakorlatban történő alkalmazással kérjük számon. (És megfontolandó, hogy osztályzat helyett segítő, fejlesztő értékelést adjunk a diáknak.) | A tanultak alkalmazása, értékelés, önértékelés fejlesztése, a szóbeli kifejezőkészség fejlesztése. |  |
| II. A NÉVSZÓK ÉS A HATÁROZÓSZÓK |
| **18.** | **A szófajok** | **Új tananyag elsajátítása**A szófajba sorolás szempontjai, a rendszer logikájának megismerése. | Elemző képesség fejlesztése: a szófaji csoportok jellemző alaktani viselkedésének megfigyeltetése. | Alapszófajok, viszonyszók, mondatszók, több szófajú szavak. |
| **19.** | **A főnevek** | **Új tananyag elsajátítása**A főnevek tulajdonságai, alcsoportok. | A főnevek kategóriái. Anyanyelvi tudatosság fejlesztése, rendszerezés. | Köznév, tulajdonnév. |
| **20.** | **A tulajdonnevek csoportjai** | **Képességfejlesztés, gyakorlás**Korábbi tapasztalatok, ismeretek mozgósítása, rendszerezése. A tulajdonnevek csoportjai – a minket körülvevő világban fontos, hogy megkülönböztessük a személyeket, helyszíneket stb. Az egyediség megnevezése. | A tulajdonnevek néhány tipikus fajtája, szerkezete.  | Személynevek (család-, kereszt-, bece- és ragadványnév); állatnevek; földrajzi nevek; égitestek, intézmények, kitüntetések, díjak nevei; márkanevek. |
| **21.** | **Helyesírási gyakorlat –****a személynevek és helyesírásuk** | **Képességfejlesztés, gyakorlás**A személynevek helyesírásának szabályai alapján gyakorlás a tankönyv és a munkafüzet feladatai segítségével – kapcsolódási lehetőség más tantárgyakhoz, pl. irodalom, történelem. | A helyesírási szabályok megismertetése, alkalmazása. | Egy- és többelemű tulajdonnév, kötőjelhasználat a tulajdonneveknél. |
| **22.**  | **Helyesírási gyakorlat – a földrajzi nevek és helyesírásuk** | **Képességfejlesztés, gyakorlás**A földrajzi nevek helyesírásának szabályai alapján gyakorlás a tankönyv és a munkafüzet feladatai segítségével – kapcsolódási lehetőség más tantárgyakhoz, pl. földrajz, történelem. | A helyesírási szabályok megismertetése, alkalmazása. | Egy- és többelemű tulajdonnév, kötőjeles tulajdonnév. |
| **23.**  | **Helyesírási gyakorlat –****a melléknévvé váló tulajdonnevek helyesírása** | **Képességfejlesztés, gyakorlás**Az *-i* képzős tulajdonnevek helyesírásának logikájának, rendszerének megismerése példákon, gyakorlatokon keresztül. | A helyesírási alapelvekre épülő helyesírási szabályok fokozatos önálló alkalmazásának fejlesztése az írott kommunikációban.  | Tulajdonnevek képzése. |
| **24.** | **A melléknevek** | **Új tananyag elsajátítása**A szófaj meghatározása, tulajdonságai. Csoportosítási lehetőségek a szófajon belül. A fokozás. | A szófaji csoport jellemző alaktani viselkedésének megfigyelése, főbb jellemzőinek megnevezése. | Egytagú és összetett melléknév; képzett melléknevek; melléknévfokozás. |
| **25.** | **Helyesírási gyakorlat –a melléknevek helyesírása** | **Képességfejlesztés, gyakorlás**Egybeírás és különírás szabályai, anyagnevek, fokozás, szóvégi magánhangzók (ú, ő, ű, ó) helyesírása. Fontos a tudatosítás, a rossz ejtésből eredő hibák javítása. | A szófajhoz kapcsolódó legalapvetőbb és leggyakoribb helyesírási szabályok, normák megismertetése.  | Színárnyalatnév, anyagnév, összetett színnév. |
| **26.** | **A számnevek** | **Új tananyag elsajátítása**A szófaj meghatározása. Csoportosítás a szófajon belül ­kapcsolódási lehetőség a matematika tantárgyhoz (halmazelmélet). | A szófaji csoport jellemző alaktani viselkedésének megfigyelése, főbb jellemzőinek megnevezése. | Határozatlan, határozott számnév; tő-, sor- és törtszámnév.  |
| **27.** | **Helyesírási gyakorlat –a számnevek helyesírása** | **Képességfejlesztés, gyakorlás**A számok írása számjeggyel és betűvel, helyesírási szabályaik. Ismételjük át a dátumok helyesírását! | A szófajhoz kapcsolódó legalapvetőbb és leggyakoribb helyesírási szabályok, normák megismertetése.  | Számok betűvel való írása, sorszámnevek, évszámok, keltezés írása.  |
| **28.** | **A határozószók** | **Új tananyag elsajátítása**Meghatározás, csoportosítási lehetőségek. A szófaj tulajdonságai, helyesírási kérdései. | A szófaji csoportok jellemző alaktani viselkedésének megfigyelése, főbb jellemzőinek megnevezése. | Időre, helyre, egyéb körülményekre utaló határozószó; egyszerű, összetett határozószó; fokozható határozószó. |
| **29.** | **Összefoglalás** | Gyakorlás egyéni, páros és kooperációs feladatokkal. Fontos a rendszerezés. Jó lehetőség a differenciálásra, fejlesztő értékelésre. | Anyanyelvi tudatosság fejlesztése, rendszerező képesség, önellenőrzés, önkorrekció. |  |
| **30-31.** | **Gyakorlás, csoportos foglalkozások** | Gyakorlás egyéni, páros és kooperációs feladatokkal. Alkalmazhatóak a grafikus ábrázoló feladatok a csoportba sorolások áttekintéséhez. Fontos a rendszerezés. Jó lehetőség a differenciálásra, fejlesztő értékelésre. | Anyanyelvi tudatosság fejlesztése, rendszerező képesség, önellenőrzés, önkorrekció. |  |
| **32.** | **Ellenőrzés, témazáró dolgozat** | A névszókról és a határozószókról tanultak számonkérése. |  |  |
| **33.**  | **A dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |  |
| III. A NÉVMÁSOK |
| **34.** | **A névmások** | **Új tananyag elsajátítása**A névmás fogalma, meghatározása, csoportosítási lehetőségek. A személyes névmás a magyar nyelvben akár a tanult idegen nyelvek személyes névmásaival összehasonlítva. | A szófajok legjellemzőbb csoportjainak áttekintése, szövegbeli és kommunikációs szerepük megfigyelése, alkalmazásuk a kommunikációban. A névmások szövegszervező szerepének megfigyelése, alkalmazása a szövegalkotásban.  | Személyes, birtokos, visszaható, kölcsönös, mutató, kérdő, általános, határozatlan, vonatkozó. |
| **35.** | **A személyes és a birtokos névmás** | **Új tananyag elsajátítása**Meghatározás, a birtokos névmás alakjai egy és több birtok esetén. Összevethető a tanult idegen nyelv birtokos névmásaival. | A szófaji csoportok jellemző alaktani viselkedésének megfigyelése, főbb jellemzőinek megnevezése. | Birtokos névmás és szószerkezet, birtoktöbbesítő jel. |
| **36.** | **A visszaható és a kölcsönös névmás** | **Új tananyag elsajátítása**Meghatározások, a visszaható és kölcsönös névmások szerepe a mondatalkotásban. | A szófaji csoportok jellemző alaktani viselkedésének megfigyelése, főbb jellemzőinek megnevezése. | Visszaható névmás, nyomatékosítás, kölcsönös névmás. |
| **37.** | **A kérdő és a vonatkozó névmás** | **Új tananyag elsajátítása**A mutató névmások a különböző szófajok helyén. Mit helyettesít a kérdő névmás? | A szófaji csoportok jellemző alaktani viselkedésének megfigyelése, főbb jellemzőinek megnevezése. | Közelre és távolra mutató névmás, kérdő névmás. |
| **38.** | **A határozatlan és az általános névmás** | **Új tananyag elsajátítása**Mikor használjuk ezeket a névmásokat? Milyen toldalékjaik vannak? | A szófaji csoportok jellemző alaktani viselkedésének megfigyelése, főbb jellemzőinek megnevezése. | Határozatlan névmás, általános névmás. |
| **39.** | **A mutató névmás** | **Új tananyag elsajátítása**Meghatározás és csoportosítási lehetőségek. Milyen szófajokat helyettesíthetünk a vonatkozó névmásokkal? | A szófaji csoportok jellemző alaktani viselkedésének megfigyelése, főbb jellemzőinek megnevezése. | Mutató névmás. |
| **40.** | **Összefoglalás** | A használati kör összefoglalása, különböző helyesírási szabályok rögzítése. | A szófajhoz kapcsolódó legalapvetőbb és leggyakoribb helyesírási szabályok, normák megismertetése. A nyelvi tudatosság, a rendszerezőképesség fejlesztése. |   |
| **41.** | **A névmásokról tanultak gyakorlása** | Gyakorlás, az eddig tanult szófajokkal kapcsolatos ismeretek alkalmazása. | Az anyanyelvi tudatosság, a szövegértés és szövegalkotás fejlesztése. |   |
| **42.** | **Ellenőrzés, témazáró dolgozat** | A névmásokról tanultak számonkérése.  |  |   |
| **43.**  | **A dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |  |
| IV. AZ IGÉK ÉS AZ IGENEVEK  |
| **44.** | **Az ige** | **Új tananyag elsajátítása**Az ige meghatározása. Csoportosítási szempontok, lehetőségek a szófajon belül. | A szófaji csoport jellemző alaktani viselkedésének megfigyelése, főbb jellemzőinek megnevezése. | Cselekvés ideje, módja, száma, személye, tárgya, alanya; igenemek; bővíthetőség: tárgyas, tárgyatlan ige. |
| **45.** | **Az igeragozás** | **Új tananyag elsajátítása**Általános és határozott ragozás különbsége. Az ikes igék helyzete – nyelvhelyességi kérdései. | A szófaji csoport jellemző alaktani viselkedésének megfigyelése, főbb jellemzőinek megnevezése.  | Általános, határozott ragozás; ikes ige. |
| **46.** | **Az igeidők és az igemódok** | **Új tananyag elsajátítása**Az igeidők és igemódok a magyar nyelvben. Mit tudunk a tanult idegen nyelvek igeideiről, igemódjairól? | A szófaji csoport jellemző alaktani viselkedésének megfigyelése, főbb jellemzőinek megnevezése.  | Igeidő, igemód. |
| **47.** | **Helyesírási gyakorlat – az igék helyesírása és használata** | **Képességfejlesztés, gyakorlás**Helyesírási gyakorlatok (szövegalkotási gyakorlatokkal együtt) - különös tekintettel a felszólító módú alakok írására és a játszik ige alakjainak helyesírására. | A szófajhoz kapcsolódó legalapvetőbb és leggyakoribb helyesírási szabályok, normák megismertetése. A kiejtés és az írás összefüggése szabályszerűségeinek megismertetése. | A - *j* hang hasonulása, a játszik ige. |
| **48.** | **Az igenevek** **A főnévi igenév** | **Új tananyag elsajátítása**Meghatározás, csoportosítási lehetőségek. A főnévi igenév használata. | A szófaji csoportok jellemző alaktani viselkedésének megfigyelése, főbb jellemzőinek megnevezése. | Igeszerű ragozás. Főnévi igenév. |
| **49.** | **A melléknévi igenév** **A határozói igenév** | **Új tananyag elsajátítása**A melléknévi igenevek fajtái és képzésük. A határozói igenév tulajdonságai, használata, képzése. | A szófaji csoportok jellemző alaktani viselkedésének megfigyelése, főbb jellemzőinek megnevezése. | Folyamatos, befejezett, beálló melléknévi igenév. Határozói igenév. |
| **50.** | **Szövegalkotási és helyesírási gyakorlat** | **Képességfejlesztés, gyakorlás**Az igenevek használata a szövegekben- csoportos gyakorlatok végzése. | A szófaji csoportok jellemző alaktani viselkedésének megfigyelése, a tanultak alkalmazása |  |
| **51.** | **Összefoglalás** | Az igéről és az igenevekről tanultak rendszerezése, áttekintése. | A szófajok legjellemzőbb csoportjainak áttekintése, szövegbeli és kommunikációs szerepük megfigyelése, alkalmazásuk a kommunikációban. |  |
| **52.** | **Gyakorlás, csoportos foglalkozások** | A tankönyvi és munkafüzeti gyakorlatok segítségével az ismeretek rendszerezése, áttekintése. | Anyanyelvi tudatosság fejlesztése, rendszerező képesség, önellenőrzés, önkorrekció. |  |
| **53.** | **Ellenőrzés, témazáró dolgozat** | Az igéről és az igenévről tanultak számonkérése. |  |  |
| **54.** | **A dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |  |
| V. VISZONYSZÓK ÉS A MONDATSZÓK |
| **55.** | **A viszonyszók** | A viszonyszók fogalma, az elnevezés értelemzése. A viszonyszók fajtái. A kötőszók és a szóértékű módosítószók. | A viszonyszók funkcionális szerepének megismertetése. | Névelők, névutók, kötőszók, szóértékű módosítószók, igekötők, segédigék. |
| **55.**  | **A névelők és a névutók** | Hogyan, mikor használunk a magyar nyelvben és a tanult idegen nyelvben névelőt? Mik a névutók? | A viszonyszók funkcionális szerepének megismertetése. A kapcsolódó helyesírási szabályok, normák megismertetése. | Névelők, névutók.  |
| **57.** | **Az igekötők és a segédigék** | Az igekötők szerepe és helyesírása a magyar nyelvben. Hogyan fejezzük ki ezek tartalmát a tanult idegen nyelvekben? A segédigék a magyarban és a tanult idegen nyelvekben. | A viszonyszók funkcionális szerepének megismertetése. A kapcsolódó helyesírási szabályok, normák megismertetése. | Igekötők, segédigék. |
| **58.** | **A mondatszók**  | Meghatározás és csoportosítás. Az indulatszók, a kapcsolattartás szavai (köszönések szabályai), a hangutánzó mondatszók és a mondatértékű módosítószók használata. | A mondatszók funkcionális szerepének megismertetése. | Indulatszók, a kapcsolattartás mondatszavai, hangutánzó mondatszók, mondatértékű módosítószók. |
| **59–60.** | **Összefoglalás** | A szófajokról tanultak ismétlése, rendszerezése gyakorlatokkal. | Anyanyelvi tudatosság fejlesztése, rendszerező képesség, önellenőrzés, önkorrekció. |  |
| **61–62.** | **Gyakorlás, csoportos foglalkozások** | Lehetőség a differenciálásra, fejlesztő értékelésre. A tanultak alkalmazása egyéni, páros és csoportmunkában. | Az anyanyelvi tudatosság, kreativitás, gondolkodási képesség, szövegalkotási készség fejlesztése.  |  |
| **63.** | **Ellenőrzés, témazáró dolgozat** | A szófajokról tanultak számonkérése. |  |  |
| **64.** | **A dolgozat megbeszélése** | Dolgozat feladatainak és eredményeinek megbeszélése. | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése. |  |
| VI. AZ INTERNET ÉS A SAJTÓ VILÁGA |
| **65.**  | **Az internetnyelv** | **Új tananyag elsajátítása** Az interneten használt ún. írott beszélt nyelv jellegzeteségeinek megfigyelése, az előzetes ismeretek előhívása. Sajátos internetes műfajok (blog, komment) jellemzőnek megismerése. | Az írásbeli kifejezőkészség a digitális kompetencia fejlesztése.  | Az írott beszélt nyelv, komment, blog. |
| **66.** | **Okos számítógép-használat** | **Képességfejlesztés, gyakorlás** A számítógép- és internethasználatban rejlő lehetőségek megismerése. Kutató- és gyűjtőmunka az internet segítségével. Hogyan használjuk tudatosan, biztonságosan az internetet, a közösségi médiát?  | Az önálló tanulás, ismeretszerzés képességének, a könyv- és könyvtárhasználat, a digitális kompetencia, kritikai gondolkodás fejlesztése.  | Internetes gyűjtemények, keresőrendszerek.  |
| **67.** | **Énképem és nyelvi profilom**  | **Új tananyag elsajátítása**A szituációhoz illő nyelvhasználat kérdésének megismerése. Annak tudatosítása, hogy azzal is „viselkedünk”, ahogyan nyelvünket használjuk.  | A társas kultúrában való részvételhez szükséges nyelvi kompetenciák fejlesztése: a konfliktuskezelés képessége, az udvariassági formulák ismerete, alkalmazása, a kommunikációs helyzetnek megfelelő nyelvhasználat stb.  | Kommunikációs helyzet, nyelvhasználat, nyelvi tudatosság, nyelvi agresszió. |
| **68–69.** | **Összefoglalás, gyakorlás** | **Képességfejlesztés, gyakorlás**A tanultak összegzése páros, kooperációs gyakorlatokkal. Témák kijelölése a téma lezárásához: pl. önálló gyűjtőmunka az internet segítségével; blogírás választható témában „házi dolgozatként”. | Anyanyelvi tudatosság fejlesztése, rendszerező képesség, önellenőrzés, önkorrekció. |  |
| **70–71.** | **Ellenőrzés, értékelés** | Az elkészített anyagok ellenőrzése, értékelése.  | Tanulási képeség fejlesztése, önértékelés, szociális kompetenciák fejelesztése. |  |
| **72.** | **Csoportfoglalkozás, játék** | A tanév anyagának áttekintése játékok segítségével. |  |  |